Københavns Adresseavis, 1776-06-07
Slutning af Fortegnelsen paa de Priismaterier, og Premier, som det Kongel. Danske Landhuusholdings Selskab udsætter for Hans Kongelige Majestæts Riger og Lande udi Aaret 1776. Selskabet vil nøie paasee, at den foreslagne hollandske Plan følges saavel i Henseende til Saltet, som i Henseende til Sorteringen, Nedlegningen, Baandenes Antal og sammes Egenskab, som maatte erindres at være af stærkeste Træe, og at de ere net gjorte og vel paalagte. Attester maa gotgjøre, at Silden er nedsaltet i det mindste inden 12 Timer efter Fangsten. Ligeledes maae Attester bevidne, at Silden er fangen af danske eller norske Undersaatter og for dansk eller norsk Regning. Premien vil æskes og Silden geledes af bemeldte tilforladelige Beviser inden 1ste Desember 1776. Den eller de, som eengang haver vundet den 1ste og 2den Premie, kan ikke æske Premie til Erholdelse deraf oftere. 14. For den største Mængde ikke mindre end 50 Fjerdinger, i de norske Farvande fangen og i lukt Fartøy strax virket og best nedsaltet feed Høst=Sild, Selskabets større Guld=Medalje eller 100 Rdlr. Premien maatte æskes inden 1 Desember nestkommende, og i det minste maatte af forbemelte Mængde til Selskabets Eftersyn og Undersøgning nedsendes fem Fierdinger. Attesterne maae ei allene formeligen og ordentligen got gjøre, at Silden er fangen i benævnte Farvande, samt ga net, virket og nedlagt i et saadant Fartøy, som forhen meldt er, men de maatte endog tydeligen bevidne, at Fangsten og Behandlingen er foranstaltet af danske eller norske Redere, samt at den hele Mængde virkeligen er fisket ved et og det samme Fartøi. Ved Æskningernes Bedømmelse vil den have Fortrinet, som naar alle øvrige Omstændigheder ere lige, tillige meddeler en ordentlig og tilforladelig Efterretning om den brugte Maade i at fange og behandle Sildene, som og om det dertil anvendte Redskab, saavelsom om Fartøiets Størrelse og Beskaffenhed, samt og hvor, og hvor langt fra Kysten, Fangsten er skeet. 15. Da man har mærket, at Spinderier, tjenlige forManufakturister og Fabrikører, ere kun i en heel maadelig Drift, ja fast ikke til, med mindre de drives fra Hovedstaden; men det dog er baade mueligt og for Anlæggere af samme meget fordeelagtig, samt for Spindere og Spindersker en vigtig Næring, naar slige ordentlige Spinder er kunde komme ret i Gang, saa udsættes følgende Premier for alle smaa Kjøbstæder: For den Kjøbmand, eller anden, i Kjøbstæderne, som paa egen Regning, og uden anden Opmuntring eller Betaling, anlægger eller vedligeholder de største Spinderier, (de være tilforn anlagte og begyndte eller ikke, og deraf erhverver det meste og best spundne Garn af dansk Uld inden den 1 October 1776. For den største Mængde, ikke mindre end 400 Pund, Selskabets mindre Guld=Medalje eller 500 Rdlr. Forneste Mængde, ikke mindre end 300 Pund, 30 Rdlr. For neste Mængde derefter, ikke mindre end 200 Pund, 20 Rdlr. Attester af vedbørlig Paalidelighed maae indsendes til Selskabet inden den 1 Octob. 1776. J samme maae bevidnes af troværdige Vidner, som har seet og undersøg Tingen, at den Mængde Spind, som Attesten gives om virkelig findes paa Stedet, eller er da funden der, spaa den i Vedkommendes anlagte Spinderier efter denne Primies Bekjentgjørelse, at Finhed og Godhed af Garnet i alt svarer til den eller de Prøver, som maae følge Attesten Selskabet til Efterretning. Derhos maae tillige meldes den Mængde anden Slags Spind finere og grovere, som i det Spinderie er udbragt, tillige med det hele Spinderiets Hænder efter Kjøn og Alder, denne regnet til Ungdom under tretten Aar, Middelalder derfra til fyrretive Aar, og Alderdom derover. Ved dansk Uld forstaaes her den Uld, som falder i Hans Majestæts Riger og Lande. Garnet maae være haspet paa de i kjøbenhavnske Manufakturer og Fabriker efter kongelig befaling brugelige Hasper to, Alen danske i Vide, og Stykket eller Strengen bestaae af ti Knek, hvert Knek til fyrretive Traade: uden hvilket Maal intet Garn kan komme i Betragtning til Prisen. Ved Premiens Tildømmelse regnes Mængden mod Finhed og Godhed, saa den faaer den største Premie, hvis Garn har høieste og fleste gode Egenskaber. Man veed, at skjønt Skotterokke=Garn er meest fordeelagtigt for dem at spinde, som forstaaer Kunsten vel, da et meget større Arbeid giøres i en kortere Tid end ved andre Rokke; saa dog, da Manufakturene har mindste Mangel paa Skotterokke=Spind, bestemmes her ingen vis Spindemaade i Henseende til Rokken, ei heller om Spindet er af kæmmet eller kardet Uld. 16. For de trende Stiftelser, Christians=Pleiehuus, det almindelige Hospital, og det under Hr. Pastor LorcksOpsigt staaende Opfostringshuus for fattige Pigebørn paa Christianshavn, udsætter Selskabet efterskrevne Premier: For beste og fineste linned Spind i største Mængde, 20 Rdlr. For nest best og fineste i nest største Mængde, 15 Rdlr. Og endelig For det neste derefter i Godhed og Mængde, 5 Rdlr. Disse Premier vindes stiftelseviis saaledes, at en Stiftelse ei vinder meer end en Premie. De vundne Premiers Uddeeling bestemmes paa den Maade, at den Person, der vinder Premien for Stiftelsen, skal deraf allene nyde de to Femtedele, da derimod det øvrige af den vundne Premie uddeles til de beste og flittigste Spindersker og Spindere i samme Stiftelse, hvilken Uddeeling Selskabet. overlader til enhver Stiftelses Foresatte, hvorved dog er at merke, at det Spind, som Selskabet belønner, maae altsammen være af een og samme Haand. En Prøve af Priis=Arbeidet ikke mindre end 2 Pund, maae være indleveret inden 1 November indeværende Aar, og i enhver Stiftelses Attest anføres, hvor meget saadant Priis=Spind der i dette Aar er forfærdiget, enten af een og samme Haand eller af flere, hvilket derpaa forevises, naar Selskabet det forlanger.